แฮชแท็กดัง #ทักษิณคือภาคใต้ ดร.อาทิตย์ ลั่น พวกกินปูนร้อนท้องเยอะ
ดร.อาทิตย์ โพสต์ข้อความโต้กรณีทักษิณ มอบหมายน้องเดียร์ แจ้ง ปอท.เอาผิดโพสต์หมิ่นเอี่ยวระเบิด 7 จังหวัดใต้ บอกพวกกินปูนร้อนท้องเยอะ สงสัยจะเข้าใจผิด อ้างไม่ได้กล่าวหาใคร แค่หมายถึงชื่อทิศใต้ ด้านโซเชียลแห่ติดแฮชแท็ก #ทักษิณคือภาคใต้ แซวกระจายสนั่นเน็ต,ภายหลังจากวานนี้ (17 ส.ค.) นายทักษิณ ชินวัตร อดีตนายกรัฐมนตรี มอบหมายให้ นางสาวขัตติยา สวัสดิผล อดีต ส.ส.พรรคเพื่อไทย เป็นตัวแทนเข้าแจ้งความกับพนักงานสอบสวนกองบังคับการปราบปรามการกระทำผิดเกี่ยวกับอาชญากรรมทางเทคโนโลยี หรือ ปอท. เพื่อดำเนินคดีกับ ดร.อาทิตย์ อุไรรัตน์ อธิการบดีมหาวิทยาลัยรังสิต และบุคคลอื่นอีกประมาณ 2-3 คน ฐานหมิ่นประมาทด้วยการโฆษณา และนำเข้าข้อมูลอันเป็นเท็จฯ ตามพ.ร.บ.คอมพิวเตอร์ พ.ศ. 2550 หลังบุคคลดังกล่าวโพสต์ในลักษณะหมิ่นประมาทกล่าวหานายทักษิณ ว่าเป็นผู้อยู่เบื้องหลังระเบิด 7 จังหวัดภาคใต้ โดย น.ส.ขัตติยา ยืนยันว่า นายทักษิณ ไม่มีส่วนรู้เห็นกับเหตุการณ์ที่เกิดขึ้นแต่อย่างใด ,(ทักษิณ มอบหมายน้องเดียร์ แจ้งปอท.เอาผิดคนโพสต์ บงการวางระเบิด 7 จว.),ต่อมา ดร.อาทิตย์ อุไรรัตน์ อธิการบดีมหาวิทยาลัยรังสิต ได้โพสต์เฟซบุ๊กส่วนตัว Arthit Ourairat,แสดงความคิดเห็นถึงข่าวดังกล่าว โดยระบุว่า บ้านนี้เมืองนี้ วิเคราะห์วิจารณ์อะไรตามจริงไม่ได้ ต้องแถ แถเอา พวกกินปูนร้อนท้องเยอะ พยายามอ่านดูบทวิเคราะห์ที่มีคุณค่าของผู้ใหญ่ที่ส่งมาให้ ไม่เห็นมีตรงไหนที่ไปกล่าวหาชื่อใคร สงสัยเข้าใจผิด มีคำว่า กลุ่มทักษิณ ซึ่งแปลว่ากลุ่มใต้ เหมือนกับคำว่า กลุ่มอิสาน กลุ่มอุดร กลุ่มบูรพา กลุ่มพายัพ ทำไม กินปูนร้องท้อง เหรอ,ล่าสุด สังคมออนไลน์ต่างพากันวิจารณ์ถึงข้อความที่ ดร.อาทิตย์ ออกมาโพสต์ตอบโต้ดังกล่าว และพากันติดแฮชแท็ก #ทักษิณคือภาคใต้ จนกลายเป็นแฮชแท็กอันดับ 1 บนทวิตเตอร์ ขณะที่บางส่วนได้โพสต์ข้อความแฝงความรู้ไปในตัวถึงชื่อเรียกทิศทั้ง 8 ในรูปแบบไทยเดิม.
ดร.อาทิตย์ โพสต์ข้อความโต้กรณีทักษิณ มอบหมายน้องเดียร์ แจ้ง ปอท.เอาผิดโพสต์หมิ่นเอี่ยวระเบิด 7 จว.ใต้ บอกพวกกินปูนร้อนท้องเยอะ อ้างไม่ได้กล่าวหาใครแค่หมายถึงชื่อทิศใต้ ด้านโซเชียลแห่ติดแฮชแท็ก #ทักษิณคือภาคใต้ แซวกระจาย
ดร.อาทิตย์ อุไรรัตน์,อธิการบดี,มหาวิทยาลัยรังสิต,ทักษิณคือภาคใต้,ทักษิณ ชินวัตร,ขัตติยา สวัสดิผล,แจ้งความ,ปอท.,ระเบิด 7 จังหวัด,ภาคใต้,สายตรวจโซเชียล,ข่าว,ไทยรัฐออนไลน์